Նախագծի վերնագիր
[bookmark: _Hlk195176214]Սպիտակուցներ՝ Կյանքի Շինարարները
Նկարագրություն
Նախագիծը հնարավոր է իրականացնել  «Սպիտակուցների» մասին ուսումնական հետազոտության, փորձագիտական աշխատանքների, հանրային ներկայացման միջոցով՝ խորացնելով սովորողների գիտելիքները կենսաբանական գործընթացների և դրանցում սպիտակուցների դերի ու գործառույթների մասին: 
Նախագիծը հնարավորություն է տալիս զարգացնել գիտական մեթոդաբանությամբ ուսումնասիորւթյուններ կատարելու հմտություններ, քննական ու վերլուծական մտածելակերպ, ինչպես նաև սովորողներին պատրաստում է գիտելիքների կիրառմանը իրական կյանքի տարբեր իրավիճակներում։
Նպատակը
· Սպիտակուցների մասին գիտելիքների խորացում։
· Գիտական հետազոտության հմտությունների զարգացում։
· Համագործակցային և թիմային աշխատանքների կատարման, հանրային ներկայացման  հմտությունների զարգացում։

Նախագծի հիմնական տարրերը՝ ըստ Ոսկե կանոնի
Մարտահրավերային հարց կամ խնդիր 
Ինչպե՞ս են սպիտակուցները ազդում մեր օրգանիզմի առողջության, աճի և կենսագործունեության վրա։
Սովորողները հետազոտում են, թե ինչպես են սպիտակուցները աշխատում, ինչ դեր ունեն օրգանիզմում, և ինչպես սպիտակուցների պակասը կամ ավելցուկը կարող է ազդել առողջության վրա։ Նրանք պետք է ընտրեն իրական կյանքում առկա մի խնդիր՝ կապված սպիտակուցների հետ (օրինակ՝ սպիտակուցային դիետաները, մարսողական խնդիրները, սպորտային սնունդը և այլն)։
Շարունակական հետազոտություն
Սովորողները հավաքում են տեղեկություններ՝
· սպիտակուցների կառուցվածքի, տեսակի և ֆունկցիայի մասին,
· իրականացնում են փորձեր՝ սպիտակուցների հայտնաբերման համար (օրինակ՝ բյուրետի փորձ՝ ձվի սպիտակուցի վրա),
· վերլուծում են տարբեր սննդակարգեր՝ ըստ սպիտակուցի պարունակության։

Իրական համապատասխանություն
Նախագիծը կապվում է իրական խնդիրների հետ՝ օրինակ, ուսումնասիրելով սպիտակուցի անհրաժեշտությունը մարզիկների կամ վեգանների սննդակարգում։ Սովորողները կարող են հարցազրույցներ անցկացնել բժիշկների, մարզիչների կամ սննդաբանների հետ։
Սովորողի մասնակցության հնարավորություն
Սովորողներին հնարավորություն է տրվում ընտրել իրենց հետազոտության ուղղությունը, ներկայացման ձևը՝ պաստառ, վիդեո, բլոգ, կամ ինտերակտիվ շնորհանդես
Ինքնավերլուծություն
Նախագծի ընթացքում սովորողները պարբերաբար անդրադառնում են իրենց ուսումնառությանը, թիմային աշխատանքին և խնդրի ընկալմանը։ Կարելի է կիրառել օրագրային գրառումներ կամ խումբ-խմբի զրույցներ։
Վերանայում և բարելավում
Նախագծերի նախնական տարբերակները քննարկվում են խմբի ներսում և ուսուցչի հետ՝ կառուցողական արձագանքի միջոցով։ Սովորողները կատարելագործում են իրենց արդյունքները՝ ըստ ստացած դիտարկումների։
Հանրային արդյունք 
Նախագծի վերջում սովորողները ներկայացնում են իրենց աշխատանքները դպրոցում կամ առցանց հարթակում։ Հնարավոր է կազմակերպել ցուցահանդես, որտեղ կժամանեն ծնողներ, մասնագետներ կամ համայնքի ներկայացուցիչներ։
Հանրային արդյունքի օրինակներ
· Տեսաֆիլմ / պաստառ / շնորհանդես
· Սպիտակուցների մասին ինֆոգրաֆիկա
· Ուսումնական փորձի կամ մինի-հետազոտության արդյունքներ
· Առողջ սննդակարգի մոդել՝ սպիտակուցային հաշվարկներով

Ճանապարհային քարտեզ (ժամանակացույց՝ 4 շաբաթ)
	Շաբաթ
	Գործունեություն
	Նպատակ

	1-ին
	Նախագծի մեկնարկ. հիմնական հարցի ներկայացում, նախնական գաղափարների քննարկում, խմբերի բաժանում
	Ուսուցանող հարցերի ձևակերպում, սովորողների մոտիվացում և ուղղորդում

	2-րդ
	Տեղեկատվության հավաքում, գիտափորձերի կատարում, հարցազրույցների իրականացում
	Քննական մտածողության զարգացում, տեղեկատվության վերլուծություն

	3-րդ
	Նախագծի մշակում. պաստառներ, ինֆոգրաֆիկաներ, մոդելներ, ներկայացման ձևի ընտրություն
	Ստեղծագործական աշխատանքի իրականացում, համագործակցություն խմբերում

	4-րդ
	Վերջնական արդյունքների վերանայում, ուսուցչից ու խմբերից արձագանք, հանրային ներկայացում
	Վերլուծություն կատարելու, ներկայացման հմտությունների զարգացում, գնահատում






